Diari Oficial de la Generalitat Valenciana


Sumari del DOGV 2854, del 23-10-1996 (1996/839641)

RESOLUCIÓ de 23 de novembre de 1995 de la directora general de Qualitat Ambiental, sobre declaració d'impacte ambiental.
------------------------------------------------------------------------------------------------------------------------

### Dades del document

Número de DOGV
:   2854

Data del DOGV
:   23-10-1996

Secció del DOGV
:   ALTRES DISPOSICIONS

Número del document
:   1996/839641


Data del document
:   23-11-1995

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 23 de novembre de 1995 de la directora general de Qualitat Ambiental, sobre declaració d'impacte ambiental.   
Vist l'expedient 282/94-AIA, sobre el Projecte de modificació puntual núm. 3 de les Normes Subsidiàries de Planejament del municipi de Tuéjar (Los Serranos), promogut per l'Ajuntament de Tuéjar.  
Vist que, amb data de 29 d'octubre de 1994, l'Ajuntament de Tuéjar va remetre a aquesta conselleria l'estudi d'impacte ambiental del projecte, juntament amb el certificat de l'exposició pública.  
Vist que, amb data de 18 de novembre de 1994, es va sol·licitar a l'Ajuntament de Tuéjar que, a fi de completar l'expedient, remetera la documentació tècnica del projecte, com també el certificat de l'aprovació provisional d'aquella i de l'estudi d'impacte ambiental.  
Vist que, amb data de 23 d'octubre de 1995, i davant la falta de contestació per part de l'Ajuntament a la sol·licitud de documentació realitzada el 18 de novembre de 1994, es va reiterar aquesta sol·licitud, amb l'advertència que, d'acord amb l'article 71.1 de la Llei 30/1992, de Règim Jurídic de les Administracions Públiques, transcorreguts deu dies sense rebre la documentació sol·licitada, es procederia a arxivar sense més tràmit l'expedient.  
Vist que, amb data de 14 de novembre de 1995, l'Ajuntament de Tuéjar va remetre a aquesta conselleria la documentació sol·licitada.  
Vist que l'estudi d'impacte ambiental, inclòs en l'expedient de la modificació puntual, ha estat exposat al públic durant el termini d'un mes, per mitjà d'anuncis de l'Ajuntament de Tuéjar publicats en el Butlletí Oficial de la Província de València, núm. 153, de 30 de juny de 1994; Diari Oficial de la Generalitat Valenciana, núm. 2288, de 14 de juny de 1994, i diari Levante-EMV d'1 de juny de 1994, sense que s'hi haja presentat cap al·legació a l'esmentat estudi, segons certificat que consta en l'expedient.  
Vist que durant el període d'exposició pública de l'expedient es van presentar un total de vuit al·legacions, cap de les quals té un contingut ambiental. Resoltes aquestes al·legacions pel ple de l'Ajuntament, estimada una d'aquestes i desestimada la resta, després de l'informe tècnic, es va acordar, en la sessió de l'Ajuntament de 6 d'octubre de 1994, aprovar provisionalment l'expedient i obrir un nou període d'exposició pública. Aquest període es va formalitzar mitjançant anuncis publicats en el Butlletí Oficial de la Província de València, núm. 16, de 19 de gener de 1995; Diari Oficial de la Generalitat Valenciana, núm. 2421, de 4 de gener de 1995, i diari Levante-EMV de 22 de desembre de 1994, sense que es presentara reclamació o al·legació, segons el certificat que consta en l'expedient.  
Atès que el projecte examinat té com a objecte dues actuacions puntuals, amb les següents característiques:  
A. Plaça de bous: racionalització del traçat dels carrers Mestre Serrano i Plaça de Bous; reclassificació d'una parcel·la de 780 m2 de sòl no urbanitzable comú, que passa a sòl urbà.  
B. Nova piscina municipal: integració en el perímetre del sòl urbà, i reajustaments en l'ordenació de l'entorn; reclassificació d'una parcel·la de 1.486 m2 sòl no urbanitzable comú, que passa a sòl urbà.  
Atès que tot i que l'estudi d'impacte ambiental no s'adapta de manera estricta als continguts mínims regulats per la legislació aplicable, el contingut es troba justificat per les característiques i la magnitud de la modificació projectada.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del reglament que la desenvolupa.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en d'altres disposicions que li són aplicables.  
Atès que l'article 5é de la Llei 2/1989 estableix que correspon a l'òrgan mediambiental la declaració d'impacte ambiental dels projectes als quals s'aplique aquesta llei.  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental.  
Primer  
Estimar acceptable, únicament a l'efecte ambiental, el projecte de modificació puntual núm. 3 de les Normes Subsidiàries de Planejament del municipi de Tuéjar (Los Serranos), amb les mesures correctores que s'estableixen en l'estudi d'impacte ambiental del projecte.  
Segon  
Notificar a les persones interessades que contra aquesta resolució, pel fet de no ser un acte de tràmit definitiu en via administrativa, no es pot interposar cap recurs; la qual cosa no és inconvenient perquè puguen utilitzar tots els mitjans que estimen oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 23 de novembre de 1995.- La directora general de Qualitat Ambiental: Gloria Arnandis Boix.